钦定古今图书集成/明伦汇编/氏族典/第352卷 > 《廖用贤尚友录》 > 侯度
## 钦定古今图书集成/明伦汇编/氏族典/第352卷 > 《廖用贤尚友录》 > 侯度

按《东阿县志》：“度字宪甫，别号介潭。举嘉靖壬辰进士，
为淮安府推官。从御史谳狱，参伍轻重，务核其实，不
随声阿徇。已，选为四川道监察御史，出按宣大，简练
士伍，饬严纪律，军政大修。朝廷以玺书褒谕，晋俸一
级。己又出按山西。初，御史王汝楫劾按察使曹嘉，曹
嘉凭内援，亦奏御史下山西治。后御史畏嘉悍戾，皆”
不敢竟。度至，即取《爰书》讯之，立劾罢嘉起、汝楫，士论
快之。报命，还掌本道。已，复出按河南。湖广贡使至河
南，为盗所劫。有司请捐帑金以偿，度不许。中官入言
状，逮下吏治，杖之阙下，创甚，行至良乡，卒。